ddrg/super_eurlex huggingface dataset:
Official Journal L 193 , 17/07/2001 P. 0025 - 0025



KOMISJONI OTSUS, 6. juuli 2001, millega muudetakse otsust 94/442/EÜ, millega seatakse sisse lepitusmenetlus Euroopa Põllumajanduse Arendus- ja Tagatisfondi (EAGGF) tagatisrahastu raamatupidamisarvestuse kontrollimise ja heakskiitmise raames (teatavaks tehtud numbri K(2001) 1756 all) (2001/535/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1258/1999 ühise põllumajanduspoliitika rahastamise kohta,1 eriti selle artikli 7 lõiget 5, ning arvestades järgmist: (1) Selleks et tagada lepitusorgani töö jätkumine ajal, kui selle liikmeid järk-järgult asendatakse, tuleks liikmete ametiaegu pikendada lühemaks ajaks pärast esialgset kolmeaastast aega. Organi eesistuja ametiaja suhtes kohaldatavad erieeskirjad tuleks muuta selgemaks. Seepärast tuleks kohandada komisjoni 1. juuli 1994. aasta otsust 94/442/EÜ, millega seatakse sisse lepitusmenetlus Euroopa Põllumajanduse Arendus- ja Tagatisfondi tagatisrahastu raamatupidamisarvestuse kontrollimise ja heakskiitmise raames,2 viimati muudetud otsusega 2000/649/EÜ3. (2) Euroopa Põllumajanduse Arendus- ja Tagatisfondi komitee on esitanud pooldava arvamuse, ON VASTU VÕTNUD KÄESOLEVA OTSUSE: Artikkel 1 Otsust 94/442/EÜ muudetakse järgmiselt. 1. Artikli 3 lõike 2 teine ja kolmas lõik asendatakse järgmisega: "Pärast konsulteerimist EAGGF komiteega vastavalt määruse (EÜ) nr 1258/1999 artikli 14 lõikele 1 määrab komisjon eesistuja ja liikmed ametisse esialgu kolmeks aastaks. Nende ametiaegu võib pikendada korraga üksnes üheks aastaks ja sellest tuleb teavitada komiteed. Kui nimetatav eesistuja on juba organi liige, on tema esialgne ametiaeg eesistujana kolm aastat. Kui EAGGF komiteega on sarnaselt eespool esitatuga konsulteeritud kooskõlas määruse (EÜ) nr 1258/1999 artikli 14 lõike 1 punktiga a, nimetab komisjon asendusliikmed, kes vastavad esimeses lõigus sätestatud kriteeriumidele ja kes kutsutakse ametisse komisjoni nimekirjas esitatud järjekorras." 2. Artikli 3 lõige 3 asendatakse järgmisega: "Pärast ametiaja lõppu jääb liige või olenevalt asjaoludest eesistuja ametisse, kuni ta asendatakse või nimetatakse uuesti ametisse." 3. Artikli 3 lõike 4 esimene lõik asendatakse järgmisega: "Enne kolmeaastase ametiaja lõppu võib liikme ametist vabastada tema tagasiastumise, tagandamise või surma tõttu. Sel juhul nimetatakse järelejäänud ajaks ametisse esimene asendusliige. Eesistuja tagasiastumise või surma korral nimetab komisjon pärast konsulteerimist EAGGF komiteega vastavalt määruse (EÜ) nr 1258/1999 artikli 14 lõikele 1 liikme, kes täidab eesistuja järelejäänud ametiaja jooksul tema ülesandeid. Artikkel 2 Käesolev otsus on adresseeritud liikmesriikidele. Brüssel, 6. juuli 2001 Komisjoni nimel komisjoni liige Franz FISCHLER 1 EÜT L 160, 26.6.1999, lk 103. 2 EÜT L 182, 16.7.1994, lk 45. 3 EÜT L 272, 25.10.2000, lk 41.
Euroopa Liidu Teataja L 201 , 26/07/2001 Lk 0025 - 0025



Euroopa Keskpanga otsus, 5. juuli 2001, millega muudetakse Euroopa Keskpanga töötajate teenistustingimuste vastuvõtmist käsitlevat otsust EKP/1998/4 (EKP/2001/6) (2001/566/EÜ) EUROOPA KESKPANGA NÕUKOGU, võttes arvesse Euroopa Keskpankade Süsteemi ja Euroopa Keskpanga põhikirja (edaspidi "põhikiri"), eriti selle artiklit 36.1, võttes arvesse Euroopa Keskpanga (edaspidi "EKP") juhatuse soovitust, võttes arvesse EKP üldnõukogu toetust ning arvestades järgmist: (1) Põhikirjaga antakse EKP nõukogule, kes tegutseb EKP juhatuse ettepaneku alusel, ülesanne kehtestada EKP töötajate teenistustingimused (edaspidi "teenistustingimused") ja neid vajaduse korral muuta. (2) Euroopa Keskpanga töötajate teenistustingimuste vastuvõtmist käsitlev 9. juuni 1998. aasta otsus EKP/1998/4, nagu seda on muudetud 31. märtsil 1999 [1] (edaspidi "otsus EKP/1998/4"), sisaldab EKP ja selle töötajate vahelist töösuhet reguleerivaid sätteid. (3) Vastavalt EKP järgitavale läbipaistvuspoliitikale tehakse EKP töötajate teenistustingimused kättesaadavaks kõikidele huvitatud isikutele. (4) Üldsuse juurdepääs teenistustingimustele oleks oluliselt hõlpsam, kui teha need kättesaadavaks EKP kodulehel (http://www.ecb.int), ON TEINUD JÄRGMISE OTSUSE: Artikkel 1 Otsuse EKP/1998/4 artikkel 2 tunnistatakse kehtetuks. Lisatakse uus artikkel 2 järgmises sõnastuses: "Kõikidele huvitatud isikutele teadmiseks on EKP töötajate teenistustingimused üldsusele kättesaadavad EKP kodulehel (http://www.ecb.int)." Artikkel 2 Käesolev otsus avaldatakse Euroopa Ühenduste Teatajas. Frankfurt Maini ääres, 5. juuli 2001 EKP president Willem F. Duisenberg [1] EÜT L 125, 19.5.1999, lk 32. --------------------------------------------------
Euroopa Liidu Teataja L 213 , 07/08/2001 Lk 0111 - 0111



Nõukogu otsus, 18. juuni 2001, Euroopa Ühenduse ja Türgi Vabariigi vahelise lepingu sõlmimise kohta, mis käsitleb Türgi Vabariigi osalust Euroopa Keskkonnaagentuuris ning Euroopa keskkonnateabe- ja -vaatlusvõrgus (2001/594/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikli 175 lõiget 1 koos artikli 300 lõike 2 esimese lõigu esimese lausega ja lõike 3 esimese lõiguga, võttes arvesse komisjoni ettepanekut, võttes arvesse Euroopa Parlamendi nõusolekut [1] ning arvestades järgmist: (1) Määrusega (EMÜ) nr 1210/90 [2] asutati Euroopa Keskkonnaagentuur ning Euroopa keskkonnateabe- ja -vaatlusvõrk. (2) Euroopa Ülemkogu otsustas Luxembourg'i kohtumisel (detsember 1997) Kesk- ja Ida-Euroopa riikide osalemist ühenduse programmides ja ühenduse agentuurides vaadelda kui ühinemiseelse strateegia süvendamise viisi neis riikides. Agentuuride puhul on Euroopa Ülemkogu järeldustes ette nähtud, et "ühenduse agentuurid, milles taotlejariigid saavad osaleda, määratakse kindlaks igal üksikjuhtumil eraldi". (3) Euroopa Ülemkogu kinnitas oma Helsingi kohtumisel (detsember 1999) uuesti, et ühinemisprotsess, mille ühtne raamistik praegu hõlmab 13 kandidaatriiki, on olemuselt kõikihõlmav ja kandidaatriigid osalevad selles võrdsetel alustel. (4) 14. veebruaril 2000 lubas nõukogu vastavalt asutamislepingu artikli 300 lõikele 1 komisjonil pidada läbirääkimisi ühinemist taotlevate riikide osalemise küsimuses Euroopa Keskkonnaagentuuris, ON VASTU VÕTNUD JÄRGMISE OTSUSE: Artikkel 1 Euroopa Ühenduse ja Türgi Vabariigi vaheline leping, mis käsitleb Türgi Vabariigi osalust Euroopa Keskkonnaagentuuris ning Euroopa keskkonnateabe- ja -vaatlusvõrgus, kiidetakse ühenduse nimel heaks. Lepingu tekst on esitatud käesoleva otsuse lisana. Artikkel 2 Nõukogu president on volitatud nimetama isiku(d), kellel on õigus lepingu artiklis 17 ettenähtud teade hoiule anda. Artikkel 3 Käesolev otsus avaldatakse Euroopa Ühenduste Teatajas. Luxembourg, 18. juuni 2001 Nõukogu nimel eesistuja M. Winberg [1] Arvamus on esitatud 31. mail 2001 (Euroopa Ühenduste Teatajas seni avaldamata). [2] EÜT L 120, 11.5.1990, lk 1. Määrust on viimati muudetud määrusega (EÜ) nr 933/1999 (EÜT L 117, 5.5.1999, lk 1). --------------------------------------------------
Euroopa Liidu Teataja L 213 , 07/08/2001 Lk 0020 - 0020



Nõukogu otsus, 18. juuni 2001, Euroopa Ühenduse ja Rumeenia vahelise lepingu sõlmimise kohta, mis käsitleb Rumeenia osalust Euroopa Keskkonnaagentuuris ning Euroopa keskkonnateabe- ja -vaatlusvõrgus (2001/584/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikli 175 lõiget 1 koos artikli 300 lõike 2 esimese lõigu esimese lausega ja lõike 3 esimese lõiguga, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades järgmist: (1) Määrusega (EMÜ) nr 1210/90 [3] asutati Euroopa Keskkonnaagentuur ning Euroopa keskkonnateabe- ja -vaatlusvõrk. (2) Euroopa Ülemkogu otsustas Luxembourg'i kohtumisel (detsember 1997) Kesk- ja Ida-Euroopa riikide osalemist ühenduse programmides ja ühenduse agentuurides vaadelda kui ühinemiseelse strateegia süvendamise viisi neis riikides. Agentuuride puhul on Euroopa Ülemkogu järeldustes ette nähtud, et "ühenduse agentuurid, milles taotlejariigid saavad osaleda, määratakse kindlaks igal üksikjuhtumil eraldi". (3) Euroopa Ülemkogu kinnitas oma Helsingi kohtumisel (detsember 1999) uuesti, et ühinemisprotsess, mille ühtne raamistik praegu hõlmab 13 kandidaatriiki, on olemuselt kõikihõlmav ja kandidaatriigid osalevad selles võrdsetel alustel. (4) 14. veebruaril 2000 lubas nõukogu komisjonil pidada läbirääkimisi ühinemist taotlevate riikide osalemise küsimuses Euroopa Keskkonnaagentuuris. Komisjon kirjutas läbirääkimiste lõppaktile alla 9. oktoobril 2000. (5) Käesolevas otsuses osutatud leping tuleks heaks kiita, ON VASTU VÕTNUD JÄRGMISE OTSUSE: Artikkel 1 Euroopa Ühenduse ja Rumeenia vaheline leping, mis käsitleb Rumeenia osalust Euroopa Keskkonnaagentuuris ning Euroopa keskkonnateabe- ja -vaatlusvõrgus, kiidetakse ühenduse nimel heaks. Lepingu tekst on esitatud käesoleva otsuse lisana. Artikkel 2 Nõukogu president on volitatud nimetama isiku(d), kellel on õigus lepingu artiklis 18 ettenähtud teade hoiule anda. Artikkel 3 Käesolev otsus avaldatakse Euroopa Ühenduste Teatajas. Luxembourg, 18. juuni 2001 Nõukogu nimel eesistuja M. Winberg [1] EÜT C 120 E, 24.4.2001, lk 227. [2] Arvamus on esitatud 31. mail 2001 (Euroopa Liidu Teatajas seni avaldamata). [3] EÜT L 120, 11.5.1990, lk 1. Määrust on viimati muudetud määrusega (EÜ) nr 933/1999 (EÜT L 117, 5.5.1999, lk 1). --------------------------------------------------
Euroopa Liidu Teataja L 213 , 07/08/2001 Lk 0065 - 0065



Nõukogu otsus, 18. juuni 2001, Euroopa Ühenduse ja Bulgaaria Vabariigi vahelise lepingu sõlmimise kohta, mis käsitleb Bulgaaria Vabariigi osalust Euroopa Keskkonnaagentuuris ning Euroopa keskkonnateabe- ja -vaatlusvõrgus (2001/589/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikli 175 lõiget 1 koos artikli 300 lõike 2 esimese lõigu esimese lausega ja lõike 3 esimese lõiguga, võttes arvesse komisjoni ettepanekut, [1] võttes arvesse Euroopa Parlamendi arvamust, [2] ning arvestades järgmist: (1) Määrusega (EMÜ) nr 1210/90 [3] asutati Euroopa Keskkonnaagentuur ning Euroopa keskkonnateabe- ja -vaatlusvõrk. (2) Euroopa Ülemkogu otsustas Luxembourgi kohtumisel (detsember 1997) Kesk- ja Ida-Euroopa riikide osalemist ühenduse programmides ja ühenduse agentuurides vaadelda kui ühinemiseelse strateegia süvendamise viisi neis riikides. Agentuuride puhul on Euroopa Ülemkogu järeldustes ette nähtud, et "ühenduse agentuurid, milles taotlejariigid saavad osaleda, määratakse kindlaks igal üksikjuhtumil eraldi". (3) Euroopa Ülemkogu kinnitas oma Helsingi kohtumisel (detsember 1999) uuesti, et ühinemisprotsess, mille ühtne raamistik praegu hõlmab 13 kandidaatriiki, on olemuselt kõikihõlmav ja kandidaatriigid osalevad selles võrdsetel alustel. (4) 14. veebruaril 2000 lubas nõukogu komisjonil pidada läbirääkimisi ühinemist taotlevate riikide osalemise küsimuses Euroopa Keskkonnaagentuuris. Komisjon kirjutas läbirääkimiste lõppaktile alla 9. oktoobril 2000. (5) Käesolevas otsuses osutatud leping tuleks heaks kiita, ON VASTU VÕTNUD JÄRGMISE OTSUSE: Artikkel 1 Euroopa Ühenduse ja Bulgaaria Vabariigi vaheline leping, mis käsitleb Bulgaaria Vabariigi osalust Euroopa Keskkonnaagentuuris ning Euroopa keskkonnateabe- ja -vaatlusvõrgus, kiidetakse ühenduse nimel heaks. Lepingu tekst on esitatud käesoleva otsuse lisana. Artikkel 2 Nõukogu president on volitatud nimetama isiku(d), kellel on õigus lepingu artiklis 18 ettenähtud teade hoiule anda. Artikkel 3 Käesolev otsus avaldatakse Euroopa Ühenduste Teatajas. Luxembourg, 18. juuni 2001 Nõukogu nimel eesistuja M. Winberg [1] EÜT C 120 E, 24.4.2001, lk 195. [2] 31.5.2001 esitatud arvamus (Euroopa Ühenduste Teatajas seni avaldamata). [3] EÜT L 120, 11.5.1990, lk 1. Määrust on viimati muudetud määrusega (EÜ) nr 933/1999 (EÜT L 117, 5.5.1999, lk 1). --------------------------------------------------
Euroopa Liidu Teataja L 241 , 11/09/2001 Lk 0001 - 0001



Nõukogu otsus, 30. august 2001, mis käsitleb Euroopa Liidu ja endise Jugoslaavia Makedoonia Vabariigi vahelise kokkuleppe sõlmimist Euroopa Liidu järelevalvemissiooni kohta endises Jugoslaavia Makedoonia Vabariigis (2001/682/ÜVJP) EUROOPA LIIDU NÕUKOGU, võttes arvesse Euroopa Liidu lepingut, eriti selle artiklit 24, võttes arvesse eesistujariigi soovitust ning arvestades järgmist: (1) 22. detsembril 2000 võttis nõukogu vastu ühismeetme 2000/811/ÜVJP Euroopa Liidu järelevalvemissiooni kohta. [1] (2) Selle ühismeetme artikliga 6 on ette nähtud, et üksikasjalikud eeskirjad, millest juhindutakse Euroopa Liidu järelevalvemissioonidel vastutuspiirkondades, sätestatakse asutamislepingu artiklis 24 sätestatud korras sõlmitavates kokkulepetes. (3) Järgides nõukogu 28. juuni 2001. aasta otsust, millega eesistujariigil lubatakse alustada läbirääkimisi, on eesistujariik endise Jugoslaavia Makedoonia Vabariigiga läbi arutanud kokkuleppe Euroopa Liidu järelevalvemissiooni tegevuse kohta. (4) See kokkulepe tuleks heaks kiita, ON VASTU VÕTNUD JÄRGMISE OTSUSE: Artikkel 1 Käesolevaga kiidetakse Euroopa Liidu nimel heaks Euroopa Liidu ja endise Jugoslaavia Makedoonia Vabariigi vaheline kokkulepe Euroopa Liidu järelevalvemissiooni kohta endises Jugoslaavia Makedoonia Vabariigis. Kokkuleppe tekst on lisatud käesolevale otsusele. Artikkel 2 Nõukogu eesistujal on õigus määrata isik, kes on volitatud Euroopa Liidu suhtes siduvale kokkuleppele alla kirjutama. Artikkel 3 Käesolev otsus jõustub selle vastuvõtmise päeval. Artikkel 4 Käesolev otsus avaldatakse Euroopa Ühenduste Teatajas. Brüssel, 30. august 2001 Nõukogu nimel eesistuja L. Michel [1] EÜT L 328, 31.12.2000, lk 53. --------------------------------------------------
Euroopa Liidu Teataja L 260 , 28/09/2001 Lk 0035 - 0036



Komisjoni otsus, 27. september 2001, mis käsitleb kaitsemeetmeid teatavate inimtoiduks mõeldud Indoneesia päritolu kala- ja akvakultuuritoodete suhtes (teatavaks tehtud numbri K(2001) 2935 all) (2001/705/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 18. detsembri 1997. aasta direktiivi 97/78/EÜ, milles sätestatakse kolmandatest riikidest ühendusse toodavate toodete veterinaarkontrolli põhimõtted, [1] eriti selle artikli 22 lõiget 1, ning arvestades järgmist: (1) Direktiivi 97/78/EÜ artikli 22 kohaselt tuleb vastu võtta vajalikud meetmed kolmandatest riikidest teatavate toodete importimise suhtes, kui ilmneb või levib mis tahes tegur, mis võiks tõsiselt ohustada inimeste või loomade tervist. (2) Indoneesiast imporditud ja inimtoiduks mõeldud hallidest krevettidest on leitud kloramfenikooli. (3) Kuna toidus esinev kloramfenikool kujutab potentsiaalset ohtu inimeste tervisele, tuleb Indoneesiast pärit või sealt toodavatest krevetipartiidest võtta proovid, et tõestada nende ohutust tervisele. (4) Üldist tooteohutust käsitleva nõukogu 29. juuni 1992. aasta direktiiviga 92/59/EMÜ [2] on loodud toiduala kiirhoiatussüsteem, mille kasutamine on asjakohane direktiivi 97/78/EÜ artikli 22 lõikega 2 ettenähtud vastastikuse teabevahetuse nõude täitmiseks. (5) Käesolev otsus vaadatakse läbi, arvestades Indoneesia pädevate asutuste pakutavaid tagatisi ja liikmesriikides tehtud katsete tulemusi. (6) Käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Käesolevat otsust kohaldatakse Indoneesiast pärit või sealt toodavate inimtoiduks mõeldud hallide krevettide suhtes. Artikkel 2 1. Liikmesriigid peavad asjakohaste proovivõtuplaanide ja avastamismeetodite abil keemiliselt katsetama kõiki Indoneesia päritolu või sealt toodavate hallide krevettide partiisid, et tagada asjaomaste toodete ohutus inimeste tervisele. Katsete eesmärk on eelkõige avastada kloramfenikooli olemasolu. 2. Liikmesriigid teavitavad viivitamata komisjoni lõikes 1 nimetatud katsete tulemustest, kasutades direktiiviga 92/59/EMÜ loodud toiduala kiirhoiatussüsteemi. Artikkel 3 Liikmesriigid ei luba artiklis 1 nimetatud tooteid importida oma territooriumile ega saata neid teise liikmesriiki, kui artiklis 2 nimetatud kontrolli tulemused ei vasta nõuetele. Artikkel 4 Kõik käesoleva otsuse kohaldamisega seotud kulud kannab kaubasaatja, kaubasaaja või nende esindaja. Artikkel 5 Liikmesriigid muudavad kaubanduse suhtes kohaldatavaid meetmeid, et viia need vastavusse käesoleva otsusega. Liikmesriigid teatavad sellest viivitamata komisjonile. Artikkel 6 Käesolev otsus vaadatakse läbi, arvestades Indoneesia pädevate asutuste pakutavaid tagatisi ja artiklis 2 nimetatud katsete tulemusi. Artikkel 7 Käesolev otsus on adresseeritud liikmesriikidele. Brüssel, 27. september 2001 Komisjoni nimel komisjoni liige David Byrne [1] EÜT L 24, 30.1.1998, lk 9. [2] EÜT L 228, 11.8.1992, lk 24. --------------------------------------------------
Komisjoni otsus,

17. oktoober 2001,

millega muudetakse nõukogu direktiivi 1999/30/EÜ vääveldioksiidi, lämmastikdioksiidi ning lämmastikoksiidide, tahkete osakeste ja plii piirtasemete kohta välisõhus V lisa

(teatavaks tehtud numbri K(2001) 3091 all)

(EMPs kohaldatav tekst)

(2001/744/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 22. juuni 1999. aasta direktiivi 1999/30/EÜ vääveldioksiidi, lämmastikdioksiidi ning lämmastikoksiidide, tahkete osakeste ja plii piirtasemete kohta välisõhus, [1] eriti selle artikli 7 lõiget 7,

ning arvestades järgmist:

(1) Vääveldioksiidi, lämmastikdioksiidi ning lämmastikoksiidide, tahkete osakeste ja plii piirtasemed välisõhus sätestatakse direktiiviga 1999/30/EÜ.

(2) Nimetatud saasteainete ülemise ja alumise hindamispiiri kindlaksmääramise meetodit, mis sätestatakse selles direktiivis, tuleks arvutamismeetodi selgitamiseks muuta.

(3) Käesolevas otsuses sätestatud meetmed on kooskõlas nõukogu direktiivi 96/62/EÜ [2] artikli 12 lõikega 2 asutatud komitee arvamusega,

ON VASTU VÕTNUD KÄESOLEVA OTSUSE:

Artikkel 1

Direktiivi 1999/30/EÜ V lisa II jagu asendatakse käesoleva otsuse lisaga.

Artikkel 2

Käesolev otsus on adresseeritud liikmesriikidele.

Brüssel, 17. oktoober 2001

Komisjoni nimel

komisjoni liige

Margot Wallström

[1] EÜT L 163, 29.6.1999, lk 41.

[2] EÜT L 296, 21.11.1996, lk 55.

--------------------------------------------------

LISA

"II. Ülemise ja alumise hindamispiiri ületamise kindlakstegemine

Kui on olemas piisavalt andmeid, tehakse ülemise ja alumise hindamispiiri ületamine kindlaks eelneva viie aasta kontsentratsioonide alusel. Hindamispiir loetakse ületatuks, kui eelneva viie aasta jooksul on seda ületatud vähemalt kolmel eraldi aastal.

Kui osa viie aasta andmetest puudub, võivad liikmesriigid ülemise ja alumise hindamispiiri ületamise kindlakstegemiseks ühendada andmed, mis on saadud oletatavatest kõrgeimat saastatuse taset iseloomustavatest kohtadest ühe ja sama aasta lühematel mõõtmisperioodidel, ja emissiooni andmekogudest ning modelleerimisest saadud andmed."

--------------------------------------------------
Euroopa Liidu Teataja L 287 , 31/10/2001 Lk 0023 - 0023



Komisjoni otsus, 28. september 2001, Euroopa Aatomienergiaühenduse ja Venemaa Föderatsiooni vahel tuumaohutuse ning magnetvangistusega juhitava termotuumasünteesi alal tehtavat koostööd käsitleva kahe kokkuleppe sõlmimise kohta (teatavaks tehtud numbri K(2000) 2901 all) (2001/762/Euratom) EUROOPA ÜHENDUSTE KOMISJON, võttes arvesse Euroopa Aatomienergiaühenduse asutamislepingut, eriti selle artikli 101 lõiget 2, võttes arvesse nõukogu heakskiitu [1] ning arvestades järgmist: Tuleb sõlmida kaks kokkulepet, milles käsitletakse Euroopa Aatomienergiaühenduse ja Venemaa Föderatsiooni vahel tuumaohutuse ning magnetvangistusega juhitava termotuumasünteesi alal tehtavat koostööd, ON VASTU VÕTNUD JÄRGMISE OTSUSE: Ainus artikkel Euroopa Aatomienergiaühenduse nimel sõlmitakse kaks kokkulepet, milles käsitletakse Euroopa Aatomienergiaühenduse ja Venemaa Föderatsiooni vahel tuumaohutuse ning magnetvangistusega juhitava termotuumasünteesi alal tehtavat koostööd. Brüssel, 28. september 2001 Komisjoni nimel komisjoni liige Pascal Lamy [1] EÜT L 287, 31.10.2001, lk 21. --------------------------------------------------
Euroopa Liidu Teataja L 325 , 08/12/2001 Lk 0034 - 0034



Komisjoni otsus, 4. detsember 2001, millega parandatakse direktiivi 2001/22/EÜ proovivõtu- ja analüüsimeetodite sätestamise kohta plii, kaadmiumi, elavhõbeda ja 3-MCPD sisalduse ametlikuks kontrolliks toiduainetes (teatavaks tehtud numbri K(2001) 3913 all) (EMPs kohaldatav tekst) (2001/873/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 20. detsembri 1985. aasta direktiivi 85/591/EMÜ toiduainete kontrolliks vajalike ühenduse proovivõtu- ja analüüsimeetodite kehtestamise kohta, [1] eriti selle artiklit 1, ning arvestades järgmist: (1) Komisjoni 8. märtsi 2001. aasta direktiivis 2001/22/EÜ, millega sätestatakse proovivõtu- ja analüüsimeetodid plii, kaadmiumi, elavhõbeda ja 3-MCPD sisalduse ametlikuks kontrolliks toiduainetes, [2] on ette nähtud tehnilised meetmed asjaomaste saasteainete kontrollimiseks kasutatavate proovivõtu- ja analüüsimeetodite jaoks ning neid ühtlustatud. (2) Euroopa Ühenduste Teatajas avaldatud tekstis on oluline viga kuupäevas, milleks liikmesriigid jõustavad õigusnormid eespool nimetatud direktiivi täitmiseks. (3) Seepärast tuleb direktiivi 2001/22/EÜ muuta. (4) Käesoleva otsusega ettenähtud meetmed on kooskõlas alalise toidukomitee arvamusega, ON VASTU VÕTNUD KÄESOLEVA OTSUSE: Artikkel 1 Direktiivi 2001/22/EÜ artikli 3 esimeses lõigus asendatakse kuupäev "5. aprill 2003" kuupäevaga "5. aprill 2002". Artikkel 2 Käesolev otsus on adresseeritud liikmesriikidele. Brüssel, 4. detsember 2001 Komisjoni nimel komisjoni liige David Byrne [1] EÜT L 372, 31.12.1985, lk 50. [2] EÜT L 77, 16.3.2001, lk 14. --------------------------------------------------
Euroopa Liidu Teataja C 362 , 18/12/2001 Lk 0001 - 0001



Nõukogu otsus, 6. detsember 2001, millega laiendatakse Europoli volitusi Europoli konventsiooni lisas loetletud raskete rahvusvaheliste kuritegudega tegelemisel (2001/C 362/01) EUROOPA LIIDU NÕUKOGU, võttes arvesse Euroopa Politseiameti loomise konventsiooni (Europoli konventsioon), [1] eriti selle artikli 2 lõiget 2, võttes arvesse Belgia Kuningriigi ja Rootsi Kuningriigi algatust, [2] võttes arvesse Euroopa Parlamendi arvamust, [3] võttes arvesse ettevalmistustööd, mida Europoli haldusnõukogu on selles küsimuses teinud, eelkõige seoses mõjuga Europoli eelarvele ja töötajatele ning arvestades järgmist: (1) Üks Euroopa Liidu eesmärke on tagada kodanikele vabadusel, turvalisusel ja õigusel rajaneval alal kõrgetasemeline kaitse, arendades liikmesriikide ühismeetmeid politseikoostöö valdkonnas. (2) Europoli konventsiooni raames toimuv koostöö oleks tõhusam, kui Europol saaks teatavates eelisvaldkondades täita oma ülesandeid seoses kõikide Europoli konventsiooni lisas loetletud rahvusvahelise kuritegevuse aspektidega. (3) Eelisvaldkonnad tuleks määratleda selliste andmete pideva kogumise alusel, mis käsitlevad kuritegevuse suundumusi liikmesriikide territooriumidel. (4) Käesolev otsus ei mõjuta komisjoni ja Euroopa Keskpanga asjaomast positsiooni, ON VASTU VÕTNUD JÄRGMISE OTSUSE: Artikkel 1 Europolile tehakse ülesandeks tegelda Europoli konventsiooni lisas loetletud raskete rahvusvaheliste kuritegudega. Artikkel 2 1. Europoli haldusnõukogu ettepanekul näeb nõukogu ühehäälselt ette, milliste raskete rahvusvaheliste kuritegudega tegeldakse eelisjärjekorras. 2. Direktor teavitab Europoli haldusnõukogu regulaarselt eelisjärjekorras võetavate meetmete rakendamisest. 3. Europoli konventsiooni artikli 28 lõike 10 esimese lõigu punktis 1 nimetatud Europoli tegevuse üldaruandes viidatakse otseselt nendele eelisvaldkondadele ja nendega seoses võetavate meetmete rakendamisele. Artikkel 3 1. Käesolev otsus jõustub 1. jaanuaril 2002. 2. Nõukogu 29. aprilli 1999. aasta otsus, millega laiendatakse Europoli volitusi raha ja maksevahendite võltsimise takistamisel, [4] tunnistatakse kehtetuks alates 1. jaanuarist 2002. Artikkel 4 Käesolev otsus avaldatakse Euroopa Ühenduste Teatajas. Brüssel, 6. detsember 2001 Nõukogu nimel eesistuja M. Verwilghen [1] EÜT C 316, 27.11.1995, lk 2. [2] EÜT C 176, 21.6.2001, lk 26. [3] Arvamus on esitatud 12. novembril 2001 (Euroopa Ühenduste Teatajas seni avaldamata). [4] EÜT C 149, 28.5.1999, lk 16. --------------------------------------------------